[bookmark: _GoBack]ΘΕΜΑ 2

2.1  
 Τα πλεονεκτήματα των τσιμεντολιθοδομών είναι τα εξής :
· Δεν χρειάζονται ψήσιμο και μπορούν να κατασκευαστούν φθηνότερα και γρηγορότερα στο εργοτάξιο στο οποίο υπάρχουν οι πρώτες ύλες,
· Οι διαστάσεις τους είναι μεγαλύτερες από αυτές των τούβλων (19Χ19Χ39),  χτίζονται γρηγορότερα,  με λιγότερο κονίαμα και πιο οικονομικά από τα τούβλα.
 Τα μειονεκτήματα τους είναι:
· η δυσκολία κατασκευής τοίχων με γωνίες και πολύπλοκα σπασίματα (εσοχές,  εξοχές κτλ).
· η δυσκολία του να ανοιχτούν σ’ αυτά τρύπες ή να τεμαχιστούν για τις ανάγκες της οικοδομής,  όπως π.χ. για τοποθέτηση υδραυλικών και ηλεκτρικών εγκαταστάσεων.
· η μειωμένη δυνατότητα τους για ηχομόνωση και θερμομόνωση.
· η υγροαπορροφητικότητά τους.

2.2  
Οι γυψοσανίδες ή γυψόπλακες κατασκευάζονται βιομηχανικά με ορυκτό γύψο, ο όποιος ανακατεύεται (μέσα σε ειδικό αναμείκτη) με φυτικές ίνες ή πριονίδια ξύλου και ανάλογη ποσότητα νερού. Στη συνέχεια το μείγμα συμπιέζεται σε ειδικές πρέσες,  από όπου βγαίνει σε πλάκες  διάφορων τυποποιημένων διαστάσεων.
